Številka: 014-5/2023 - 3

Datum: 14. 2. 2023

Mestna občina Ljubljana, Mestni trg 1, Ljubljana, na podlagi 50. člena Zakona o stvarnem premoženju države in samoupravnih lokalnih skupnosti (Uradni list RS, št. [11](http://www.uradni-list.si/1/objava.jsp?sop=2010-01-4654)/18 in 79/18, v nadaljnjem besedilu: ZSPDSLS-1), 13. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) in Načrta razpolaganja s premičnim premoženjem Mestne občine Ljubljana za leto 2023 št. 014-5/2023-2 z dne 9. 2. 2023 objavlja

**JAVNO DRAŽBO**

**za prodajo rabljenih avtobusov**

**1**. **NAZIV IN SEDEŽ PRODAJALCA IN ORGANIZATORJA JAVNE DRAŽBE**

**Mestna občina Ljubljana**, Mestni trg 1, Ljubljana, matična številka: 5874025000, identifikacijska številka za DDV: SI67593321

**2.** **PREDMET JAVNE DRAŽBE IN IZKLICNA CENA**

Predmet javne dražbe so rabljeni avtobusi:

|  |  |  |  |  |
| --- | --- | --- | --- | --- |
| ZAP. ŠT. | Znamka in model | Identifikacijska številka | Št. km | Leto izdelave |
| 1. | rabljeni avtobus IVECO Crossway LE | VNE5046N70M025657 | 391.056 | 2016 |
| 2. | rabljeni avtobus IVECO Crossway LE | VNE5046N00M025659 | 530.228 | 2016 |
| 3. | rabljeni avtobus IVECO Crossway LE | VNE5046N00M025662 | 380.070 | 2016 |
| 4. | rabljeni avtobus IVECO Crossway LE | VNE5046N20M025727 | 538.422 | 2016 |
| 5. | rabljeni avtobus IVECO Crossway LE | VNE5046N30M025736 | 348.727 | 2016 |
| 6. | rabljeni avtobus IVECO Feniksbus FBI 83 M / 70C17 | ZCFC270A705073354 | 273.555 | 2016 |
| 7. | rabljeni avtobus IVECO Feniksbus FBI 83 M / 70C17 | ZCFC270A205073097 | 274.944 | 2016 |

**Izklicna cena za rabljen avtobus pod zap. št. 1.: 62.300,00 EUR**

Navedena izklicna cena ne vključuje 22% davka na dodano vrednost, ki ga plača kupec.

**Izklicna cena za rabljen avtobus pod zap. št. 2.: 58.500,00EUR**

Navedena izklicna cena ne vključuje 22% davka na dodano vrednost, ki ga plača kupec.

**Izklicna cena za rabljen avtobus pod zap. št. 3.: 62.300,00 EUR**

Navedena izklicna cena ne vključuje 22% davka na dodano vrednost, ki ga plača kupec.

**Izklicna cena za rabljen avtobus pod zap. št. 4.: 58.400,00 EUR**

Navedena izklicna cena ne vključuje 22% davka na dodano vrednost, ki ga plača kupec.

**Izklicna cena za rabljen avtobus pod zap. št. 5.: 63.300,00 EUR**

Navedena izklicna cena ne vključuje 22% davka na dodano vrednost, ki ga plača kupec.

**Izklicna cena za rabljen avtobus pod zap. št. 6.: 37.400,00 EUR**

Navedena izklicna cena ne vključuje 22% davka na dodano vrednost, ki ga plača kupec.

**Izklicna cena za rabljen avtobus pod zap. št. 7.: 37.400,00 EUR**

Navedena izklicna cena ne vključuje 22% davka na dodano vrednost, ki ga plača kupec.

**3.** **NAJNIŽJI ZNESEK VIŠANJA**

3.1. Najnižji znesek višanja kupnine za predmet javne dražbe za rabljene avtobuse pod zap. št. 1 do 5 iz točke 2. je 2.000,00 EUR.

3.2. Najnižji znesek višanja kupnine za predmet javne dražbe za rabljene avtobuse pod zap. št. 6 do 7 iz točke 2. je 1.000,00 EUR.

**4. VARŠČINA**

4. 1. Dražitelji morajo tri dni pred začetkom javne dražbe prodaje rabljenih avtobusov (oz. do vključno **3. 3. 2023)** vplačati varščino, ki znaša 10% izklicne cene, na podračun enotnega zakladniškega računa Mestne občine Ljubljana, odprtega pri Banki Slovenije:

- številka: SI56 0126 1010 0000 114, sklic na številko: 201025, z navedbo »plačilo varščine za nakup rabljenega avtobusa z zap. št. (navedete zaporedno številko avtobusa iz točke 2.)«

Plačana varščina se najugodnejšemu dražitelju vračuna v kupnino, ostalim dražiteljem, ki niso uspeli na javni dražbi, pa se varščina vrne brez obresti v roku 30 dni po zaključku javne dražbe.

4.2. Če dražitelj ne sklene pogodbe ali ne plača kupnine, prodajalec obdrži varščino.

4.3. V kolikor oseba, ki je vplačala varščino, iz neupravičenih razlogov ne bo pristopila na javno dražbo oz. kljub udeležbi na javni dražbi ne bo pripravljena kupiti predmeta javne dražbe, prodajalec obdrži varščino.

**5. NAČIN IN ROK PLAČILA KUPNINE**

Kupnino bo kupec poravnal na podračun enotnega zakladniškega računa Mestne občine Ljubljana odprtega pri Banki Slovenije IBAN SI56 0126 1010 0000 114 v 8 (osmih) dneh od dneva sklenitve prodajne pogodbe oziroma izstavitve računa, v enkratnem znesku.

**6.** **KRAJ IN ČAS JAVNE DRAŽBE**

Javna dražba za rabljene avtobuse pod točko 2. se bo vršila dne **7. 3. 2023** na Mestni občini Ljubljana, Mestni upravi, Oddelku za gospodarske dejavnosti in promet, Trg Mladinskih delovnih brigad 7, Ljubljana, v sejni sobi v kleti, in sicer:

|  |  |  |
| --- | --- | --- |
| **Zap.št.** | **URA** | **Predmet javne dražbe** |
| 1. | 10.00 | rabljeni avtobus IVECO Crossway LE, identifikacijska številka VNE5046N70M025657 |
| 2. | 10.10 | rabljeni avtobus IVECO Crossway LE, identifikacijska številka VNE5046N00M025659 |
| 3. | 10.20 | rabljeni avtobus IVECO Crossway LE, identifikacijska številka VNE5046N00M025662 |
| 4. | 10.30 | rabljeni avtobus IVECO Crossway LE, identifikacijska številka VNE5046N20M025727 |
| 5. | 10.40 | rabljeni avtobus IVECO Crossway LE, identifikacijska številka VNE5046N30M025736 |
| 6. | 10.50 | rabljeni avtobus IVECO Feniksbus FBI 83 M / 70C17, identifikacijska številka ZCFC270A705073354 |
| 7. | 11.00 | rabljeni avtobus IVECO Feniksbus FBI 83 M / 70C17, identifikacijska številka ZCFC270A205073097 |

**7. POGOJI PRODAJE**

* 1. V skladu s 6. in 7. odstavkom 50. člena ZSPDSLS-1 na javni dražbi kot dražitelji ne morejo sodelovati člani komisije ter z njimi povezane osebe. Najugodnejši dražitelj bo moral pred sklenitvijo kupoprodajne pogodbe podati pisno izjavo, da ni povezana oseba v skladu s 7. odstavkom 50. člena ZSPDSLS-1.

7.2. Rabljen avtobus bo prodan dražitelju, ki bo ponudil najvišjo ceno.

* 1. Najugodnejši dražitelj bo poleg ponujene kupnine dolžan plačati še davek na dodano vrednost.
	2. V roku 15 dni od dneva javne dražbe bo z najugodnejšim dražiteljem sklenjena pogodba. Prodajalec lahko rok za sklenitev pogodbe podaljša za 15 dni ali pa zadrži varščino. Če dražitelj v tem roku ne bo podpisal pogodbe se šteje, da je od nakupa odstopil in ima Mestna občina Ljubljana pravico zadržati vplačano varščino.

7.6. Plačilo celotne kupnine v roku **8 dni po sklenitvi** prodajne pogodbe je bistvena sestavina pogodbe.

**8. POGOJI ZA UDELEŽBO NA JAVNI DRAŽBI**

8.1. Na javni dražbi lahko sodeluje domača ali tuja pravna oseba, ki se pravočasno in pravilno prijavi na predpisanem obrazcu, ki je sestavni del tega razpisa (Priloga 1), s tem da:

* predložiti dokazilo o izpolnjevanju pogojev za opravljanje dejavnosti iz razpisa, kar pomeni, da mora biti dražitelj registriran za opravljanje dejavnosti po Standardni klasifikaciji dejavnosti (SKD) 49.310 Mestni in primestni kopenski potniški promet,
* plača varščino in predloži dokazilo o njenem plačilu,
* predloži izpisek iz poslovnega registra oziroma AJPES-a, ki ne sme biti starejši od treh mesecev,
* predloži pooblastilo, ki se mora nanašati na predmet javne dražbe, v primeru, če se v imenu ponudnika javne dražbe udeleži pooblaščenec.
	1. Organizator javne dražbe bo potrdil vse pravilne in pravočasne prijave.
	2. Javna dražba se bo opravila v slovenskem jeziku.

**9. ROK PRIJAVE NA JAVNO DRAŽBO**

Kandidati lahko popolno prijavo z dokazili iz 8.1. točke te objave za predlagano lokacijo oddajo:

* **osebno** v glavni pisarni Mestne občine Ljubljana, Adamič – Lundrovo nabrežje 2 (vhod iz Mačkove 1), na kuverti je potrebno navesti oznako »Prijava na javno dražbo za prodajo rabljenih avtobusov«, najkasneje **do 3. 3. 2023 do 09.00 ure** ali
* **pisno po pošti** na naslov: Mestna občina Ljubljana, Mestni trg 1, 1000 Ljubljana, na kuverti je potrebno navesti oznako »Prijava na javno dražbo za prodajo rabljenih avtobusov«, upoštevale se bodo priporočene pošiljke, z datumom oddaje na pošto **z dne 2. 3. 2023 do 23.59 ure** ali
* **po elektronski pošti** na naslov: glavna.pisarna@ljubljana.si, ki morajo biti poslane najkasneje **do 3. 3. 2023 do 09.00 ure**.

**10. DRUGI POGOJI IN PRAVILA JAVNE DRAŽBE**

10.1. Na javni dražbi uspe dražitelj, ki ponudi najvišjo ceno.

10.2. Javna dražba je končana, ko voditelj dražbe trikrat neuspešno ponovi isto najvišjo ponudbo.

10.3. Ugovore proti dražbenemu postopku je mogoče podati, dokler ni končan zapisnik o poteku dražbe.

10.4. Javno dražbo bo izvedla Komisija za izvedbo javne dražbe za prodajo rabljenih avtobusov v skladu z 49. členom ZSPDSLS-1, ki jo imenuje predstojnik upravljavca (župan).

10.5. Organizator in upravljavec javne dražbe lahko začeti postopek prodaje rabljenih avtobusov delno ali v celoti ustavi, kadarkoli do sklenitve pravnega posla brez obrazložitve in brez odškodninske odgovornosti, dolžan pa je vrniti vplačano varščino brez obresti.

**11. DODATNE INFORMACIJE**

Dodatne podrobnejše informacije o pogojih javne dražbe in podatke o rabljenih avtobusih dobijo interesenti na Mestni občini Ljubljana, Mestna uprava, Oddelek za gospodarske dejavnosti in promet, na e-naslovu: glavna.pisarna@ljubljana.si.

Besedilo javne dražbe je objavljeno na spletni strani Mestne občine Ljubljana **www.ljubljana.si**.

**MESTNA OBČINA LJUBLJANA**